open-index/open-wikipedia-markdown huggingface dataset:
Déspoina Vandí

**Déspoina Vandí** (, kansainvälisesti usein **Despina Vandi**; syntyjään *Déspoina Maléa*, Δέσποινα Μαλέα, s. 22. heinäkuuta 1969 Tübingen, Länsi-Saksa) on Saksassa syntynyt kreikkalainen laulaja.

Vandí syntyi Saksassa, mutta hänen perheensä oli kreikkalainen ja muutti takaisin Kreikkaan Vandín ollessa 6-vuotias. Vandí opiskeli Thessalonikin yliopistossa psykologiaa, filosofiaa ja kasvatusoppia. Hän julkaisi ensimmäisen albuminsa vuonna 1994. Nykyään hänellä on myös kansainvälinen ura.

## Diskografia
### Studioalbumit

* *Géla mou* (Γέλα μου, 1994)
* *Eséna periméno* (Εσένα περιμένω, 1996)
* *Déka entolés* (Δέκα εντολές, 1997, myi tuplaplatinaa)
* *Profiteíes* (Προφητείες, 1999, myi triplaplatinaa)
* *Geia* (Γεια, 2001, myi nelinkertaista platinaa)
* *Geia Collector's Edition* (2002, myi viisinkertaista platinaa)
* *Stin avlí tou Paradeísou* (Στην αυλή του Παραδείσου, 2004, myi tuplaplatinaa)
* *Special Edition - Stin avlí tou Paradeísou* (2005, myi triplaplatinaa) 

### Singlet

* "Spánia" (Σπάνια)
* "Ypoféro" (Υποφέρω)
* "Ánte geia" (Άντε γεια)
* "Geia" (Γεια / Gia)
* "Opa opa"
* "Come Along Now"
* "Jambi"

### Kokoelmat ja sekalaista

* *The Best of*
* *Gia Collector's Edition*
* *Live*
* *Ta laïká tis Déspoinas* (Τα λαϊκά της Δέσποινας)
* *Ballads*
* *Déspoina Vandí* (Δέσποινα Βανδή)
* *Stin avlí tou Paradeísou Special Edition* 

## Aiheesta muualla
* Viralliset sivut
Aritmeettinen sarja

**Aritmeettinen sarja** on ääretön summalauseke, jonka jokaisen kahden peräkkäisen termin erotus on vakio. Aritmeettisen sarjan termit siis muodostavat aritmeettisen jonon. Esimerkki aritmeettisesta sarjasta on 1 + 2 + 3 + 4 + \dots, jossa termien välinen vakioerotus on 1. Toinen esimerkki on 2{,}0 + 1{,}5 + 1{,}0 + 0{,}5 + \dots, jossa vakioerotus on −0,5). 

## Aritmeettisen sarjan summa

Sarja 0 + 0 + 0 + \dots  on ainoa suppeneva aritmeettinen sarja. Sarjan summa on 0. Kaikilla muilla aritmeettisilla sarjoilla on epäoleellinen raja-arvo \pm \infty, eli sarjat hajaantuvat.

## Lausekkeita aritmeettiselle sarjalle
**n*:s termi: a_n = a_1 + (n - 1)d \qquad \mbox{(1)} \,\!, missä *d* = peräkkäisten termien erotus

*Ensimmäisten *n* termin summa: S_n = a_1 + a_2 + a_3 + \dots + a_n
= \frac{n(a_1 + a_n)}{2}
= \frac{n(2a_1 + (n - 1)d)}{2}
:*Todistus* 1: Geometrisesti *S<sub>n</sub>* on kolmiomaisen alueen ala, joka koostuu pylväistä, joiden korkeus on *a<sub>n</sub>* ja leveys 1. Tämä johtaa triviaalisti kaavaan S_n = \frac{n(a_1 + a_n)}{2}.
:*Todistus* 2: Kirjoitetaan *S<sub>n</sub>* kahdella eri tavalla käyttäen kaavaa (1):
:: S_n = (a_1) + (a_1+d) + (a_1+2d) + \dots + (a_1+(n-2)d) + (a_1+(n-1)d) \qquad \mbox{(2)}
:: S_n = (a_n-(n-1)d) + (a_n-(n-2)d) + \dots + (a_n-2d) + (a_n-d) + (a_n) \qquad \mbox{(3)}

::Lasketaan yhteen (2) + (3), jolloin kaikki *d*:t kumoutuvat pois:

:: 2S_n = n(a_1 + a_n) \,\!
::: \Rightarrow \ S_n = \frac{n( a_1 + a_n)}{2}.

::□

Aritmeettisen sarjan summalle  S_n  kaikilla n:n arvoilla pätee:
 
:  S_{3n} = 3(S_{2n}-S_n)

## Katso myös

*Geometrinen sarja

## Lähteet
; Viitteet

## Kirjallisuutta
*   (pdf)

## Aiheesta muualla
*Alkulukujen esiintyminen aritmeettisina jonoina
Penni

**Penni** (, , ) on länsimainen rahan nimi. Pennit tulivat ensin käyttöön Englannissa ja Saksassa vastaten muualla käytettyä denaaria.  

Englannissa ja Yhdistyneessä kuningaskunnassa penni oli vuosisatojen ajan 1/12 šillinkiä eli 1/240 puntaa. Vuoden 1971 Decimal Day -rahauudistuksessa tuli käyttöön uusi penni, joka on 1/100 puntaa.

Saksasta penni saapui Suomeen markan osaksi. Suomessa pennit jäivät vähitellen käytöstä, mutta vuoden 1962 rahauudistus palautti pennijaon siten, että siihenastisesta markasta (vanhasta markasta) tuli penni, siihenastisesta sadasta markasta (vanhasta markasta) yksi markka ja niin edelleen. Ennen euron käyttöönottoa penni oli sekä Suomessa että Saksassa 1/100 markkaa.

Vuosina 1919–1928 yksi Viron markka oli sata penniä. 

## Kuvagalleria

Kuva: Great Britain, twopence 1797 - George III.jpg|2 penniä 1797, Iso-Britannia, Yrjö III. Kupari
Kuva: Penny Great Britain, 1858, Victoria.jpg|Penni 1858, Yhdistynyt kuningaskunta, Viktoria
Kuva: 25_penniä.jpg|Suomen suuriruhtinaskunnan 25 pennin kolikko vuodelta 1899
Kuva: Grand Duchy of Finland, 1915 - 5 penny, Nicholas II.jpg|Suomen suuriruhtinaskunnan 5 pennin kolikko vuodelta 1915


## Lähteet

## Aiheesta muualla
Kavála

**Kavála** () on Kreikan kaupunki ja samanniminen kunta (Δήμος Καβάλας, *Dímos Kaválas*), joka sijaitsee Kaválan alueyksikössä Itä-Makedonian ja Traakian alueella. Kaupunki on alueyksikkönsä hallinnollinen keskus. Koko kunnan pinta-ala on 350,61 neliökilometriä ja väkiluku 70&nbsp;501. Varsinaisen Kaválan kaupungin väkiluku on 54&nbsp;027 (vuonna 2011).

Kavála on Egeanmeren pohjoisrannikon tärkeimpiä satamia. Kaupungin lähellä Chrysoúpolissa sijaitsee Kaválan kansainvälinen lentoasema.

## Historia
### Antiikki

Antiikin aikana Kaválan paikalla sijaitsi Neapoliin kaupunki (, ”Uusi kaupunki”), joka oli Thasoksen siirtokunta ja perustettiin 600-luvulla eaa. 300-luvulta eaa. lähtien se toimi lähellä sisämaassa sijainneen Filippoin satamana. Kaupunki kukoisti edelleen roomalaisella kaudella, jolloin sen merkittävyyttä lisäsi sen kautta kulkenut Via Egnatia.

### Myöhempi historia

Myöhemmin kaupunki kuului Bysantin valtakuntaan, jona aikana se tunnettiin nimellä *Kristupolis* (), ja vuosina 1371–1912 Osmanien valtakuntaan, jona aikana se sai nykyisen nimensä. Nimen katsotaan palautuvan italian kielen hevosta tarkoittavaan sanaan *cavallo* ja siihen seikkaan, että kaupunki toimi postiasemana eli hevostenvaihtopaikkana. Vielä 1800-luvulla Kavála oli vain pieni turkkilaiskylä. Turkkilaisaikaa kaupungissa edustavat muun muassa Kaválan linnoitus vuodelta 1425 ja Kaválan akvedukti.

Nykyinen Kaválan kunta muodostui, kun Kavála ja Fílippoi yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Kaválan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Nähtävyyksiä

* Kaválan akvedukti
* Kaválan arkeologinen museo
* Kaválan linna
* Muhammad Alin talo
* Satama
* Tupakkamuseo
* Vanha kaupunginosa (*Panagía*)

## Tunnettuja asukkaita

* Muhammad Ali Pašša (1769–1849), nykyaikaisen Egyptin valtion perustaja
* Geórgios Georgiádis, jalkapalloilija
* Níkos Karageorgíou (s. 1962), jalkapalloilija
* Anthí Karagiánni, Ateenan ja Pekingin paralympialaisten hopeamitalisti
* Vasílis Karrás, laulaja
* Níkos Kourkoúlis, laulaja
* Sofoklís Schortsanítis (s. 1985), ammattikoripalloilija (Olympiakos ja Kreikan maajoukkue)
* Déspoina Vandí, laulaja
* Vasílis Vasilikós (1934–2023), kirjailija
* Ánna Veroúli, keihäänheittäjä
* Níkos Vértis, laulaja
* Zísis Vrýzas (s. 1973), jalkapalloilija
* Theódoros Zagorákis (s. 1971), Euroopan mestaruuden vuonna 2004 voittaneen Kreikan jalkapallomaajoukkueen kapteeni

## Ystävyyskaupungit

* Nürnberg (Saksa) 
* Saint-Étienne (Ranska)

## Lähteet

## Aiheesta muualla

* Δήμος Καβάλας . Kaválan kunnan verkkosivut.
Excite Truck

**Excite Truck** on Wiille vuonna 2006 julkaistu ajopeli. Peli esiteltiin ensi kerran vuoden 2006 E3-messuilla, ja sitä pelataan Wiin liikkeentunnistavalla ohjaimella. Euroopassa peli julkaistiin vasta helmikuussa 2007.

## Pelaaminen
*Excite Truck* ei käytä Wiin ohjaimen *[[Wiiremote#Nunchuk|nunchuk]]*-lisäosaa, sillä autoa ohjataan pelkästään Wii remotella. Ohjainta pidetään kädessä poikittain kuten NES Virtual Console -peleissä. Auton kääntyminen hoidetaan kääntämällä ohjainta ratin tapaan, kaasu ja jarru 1- ja 2- näppäimiä painelemalla, ja suurten hyppyjen alastulo neljälle renkaalle ohjainta kääntelemällä oikeaan asentoon. Suuntanäppäimiä käytetään turboboostiin. Pelin maasto muuttuu pelin aikana pelaajan koskettaessa (!) kytkimeen, tehden pelaamisesta entistäkin jännittävämpää.

Tärkeintä pelissä ei ole vain tulla ensimmäisenä maaliin vaan kerätä pisteitä erillisista tempuista kuten sivuluisun vetämisestä mutkissa (Drift), pitkistä hypyistä (Air), auton pyörittämisestä ilmassa (Air Spin), puiden läheltä ajamisesta (Tree Run), vastustajien lennättämisestä ilmaan muokkaamalla maastoa (Truck Throw), Peräkkäisistä turbohypyistä (Jump Combo), Muiden autoihin törmäilystä (Truck Smash), ja muihin esineisiin ja asioihin törmäilystä (Nice Crash) sekä Renkaiden läpi hyppäämisestä (Rings).

Ensimmäisenä maaliintulemisesta saa 50 pistettä, toisena 25 pistettä, kolmantena 15, neljäntenä 10, viidentenä 5 ja kuudentena 0.

Ensimmäisellä pelikerralla pelin kysyttyä nimeä ja tehtyä tallennuksen Wiin muistiin, on pelaajan tehtävä muutamia harjoituksia, ennen kuin pääsee pelaamaan varsinaista peliä. Kun harjoitukset on tehty, voi alkaa pelata yksinpeliä, tai suoraan kaksinpeliä.

## Ominaisuudet

Excite Truck on Wiin ensimmäinen peli, jossa voi käyttää omia MP3-tiedostojaan SD-muistikortilta pelin omien musiikkien sijaan. Pelissä on myös jaetun ruudun kaksinpeli. Moninpelissä voi olla vain kaksi pelaajaa kerrallaan eikä tietokoneohjattuja autoja voi ottaa mukaan.

Pelissä on neljä varsinaista Cupia, Bronze, Silver, Gold ja Platinum, jotka saa avattua saamalla aina tarpeeksi pisteitä edellisestä Cupista. Kun normaalilla vaikeustasolla saa S-arvosanan kaikista cupeista, aukeaa pelattavaksi Super Excite-vaikeustaso. Kun kaikki vaikeammat Cupit on voitettu, aukeaa vielä piilotettu Diamond Cup. Kun kaikista Cupeista on saatu S-arvosana, aukeaa mirror mode, jossa radat ovat peilattuja.

## Palkinnot ja arvostelut
* E3 2006 Game Critics Awards: Best Racing Game (suom. paras ajopeli)

Arvostelut:
* Gamespot: 6.8/10
* Game Informer: 7.75
* IGN.com: 8.0/10
* Nintendo Power: 8.5/10
* X-Play: 4 out of 5

## Katso myös
* *[[Excitebike]]*

## Lähteet
* *Excite Truck* -peli ohjekirjoineen

### Viitteet

## Aiheesta muualla
* ''Excite Truck'' Nintendo.com-sivustolla
KPL

Lyhenne **kpl**, **Kpl** tai **KPL** voi tarkoittaa:

* kpl, kappalemäärän lyhenne
* Kpl, Kauppilanmäen rautatieaseman liikennepaikkalyhenne
* KPL, *Kids Programming Language*, lapsille suunniteltu ohjelmointikieli
* KPL, Kouvolan Pallonlyöjät, pesäpallojoukkue
John Knox

**John Knox** (noin 1514 Gifford – 24. marraskuuta 1572) oli skotlantilainen uskonpuhdistaja.

## Elämäkerta
John Knox opiskeli Glasgow’ssa ja toimi sen jälkeen St&nbsp;Andrewsin yliopiston teologian ja filosofian opettajana. Tällöin hän huomasi perehtyessään kirkkoisien, erityisesti Hieronymuksen ja Augustinuksen, kirjoituksiin, että kirkon opit poikkesivat monessa suhteessa heidän ja Raamatun opeista. Uskonpuhdistajien kirjoitukset ja George Wishartin saarnat tekivät hänestä uskonpuhdistuksen kannattajan. Tällöin hänet erotettiin toimestaan ja hän siirtyi opettajaksi St Andrewsin linnoitukseen, joka oli uskonpuhdistuksen kannattajien hallussa. Leskikuningatar Maria Guisen joukot kuitenkin valtasivat linnan, jolloin Knox vangittiin ja tuomittiin kahden vuoden kaleeriorjuuteen Roueniin. Vapauduttuaan hän toimi vuosina 1549–1554 saarnaajana Englannissa, missä kuningas Edvard VI piti häntä suuressa arvossa. Kuningatar Marian noustua valtaan ja ryhtyessä palauttamaan katolisuutta maahan Knox pakeni mannermaalle ja oleskeli useita vuosia muun muassa Saksassa ja Genevessä, missä hän tutustui Jean Calviniin, jonka innokas kannattaja hänestä tuli.

Vuonna 1559 Knox palasi Skotlantiin, missä hän ryhtyi voimakkaasti ajamaan uskonpuhdistuksen asiaa. Lopulta vuonna 1560 Skotlannin parlamentti hyväksyi Knoxin uskontunnustuksen, joka oli ankaran kalvinilainen. Katolilaismielisen Maria Stuartin noustua vuonna 1561 valtaan Knox ryhtyi useaan otteeseen saarnoissaan henkilökohtaiseen hyökkäykseen kuningatarta vastaan. Tämä saattoi Knoxin hengen useasti vaaraan. Kuningatar kukistui vuonna 1567, mihin myös Knox oli ollut osaltaan vaikuttamassa. Siksi hän oli katolilaisten keskuudessa varsin vihattu, ja hänen ystävänsä asettivat hänen turvakseen henkivartijoita. Knox kuoli vuonna 1572. Vielä viimeisinä vuosinaan hän joutui vastustajiensa kanssa useisiin kiistoihin.

## Aiheesta muualla
Oulipo

**Oulipo**,  lyhenne sanoista *Ouvroir de littérature potentielle*, ’kokeellisen’ tai ’potentiaalisen kirjallisuuden työpaja’. Sen perustivat kirjailija Raymond Queneau (1903–1976) ja matemaatikko François Le Lionnais (1901–1984) vuonna 1960. Oulipon jäsenet pyrkivät kehittämään kielellisiä kokeiluja, jotka perustuivat johonkin rajoitteeseen, jota tuli noudattaa mahdollisimman tiukasti.

Queneaun mukaan potentiaalisuus on kaiken kirjallisuuden perusluonne. Oulipo-kirjailijat etsivät uusia muotoja ja rakenteita sekä leikkivät kielellä. Tunnettuja Oulipo-kirjailijoita ovat Italo Calvino (1923–1985) ja Georges Perec (1936–1982), jonka *Häviäminen* on työpajan tunnetuin materialisoituminen. Suomessa oulipolilaisia rajoituksia ovat soveltaneet muun muassa Laura Lindstedt ja Sinikka Vuola teoksessaan *[[101 tapaa tappaa aviomies]]* (Siltala, 2022).

Oulipo on saanut paljon seuraajia. Kirjallisuudesta alkanut kokeileva taide on laajentunut muillekin aloille:
* OuPeinPo (Pein tulee sanasta "peinture" eli maalaustaide), 
* OuCuiPo (Cui tulee sanasta "cuisine" eli keittiö), 
* OuBaPo (Ba tulee sanasta Bande dessinée eli sarjakuva), 
* OuMuPo (Mu tulee sanasta "musique" eli musiikki) ja 
* OuPhoPo (Pho tulee sanasta "photographie" eli valokuvaus). 
* Infolipo puolestaan on digitaalisen taiteen ja kirjallisuuden työpaja.

## Kirjallisuutta
* Juri Joensuu, *Menetelmät, kokeet, koneet* (2012) väitöskirja
* *Menetelmällisen kirjallisuuden antologia*, toim. Teemu Ikonen (2018).
**Oulipo, La littérature potentielle* (1973) Paris: Gallimard.
**Atlas de littérature potentielle* (1981) Paris: Gallimard.
**Oulipo. A Primer of Potential Literature*. (1986) Translated and edited by Warren F. Motte Jr. Lincoln and London: University of Nebraska Press
**Oulipo Compendium* (1998) Edited by Harry Mathews and Alastair Brotchie. London: Atlas Arkhive Six. Documents of the Avant-Garde.

## Lähteet
* Laura Lindstedt ja Sinikka Vuola, Lukijalle. Teoksessa: *101 tapaa tappaa aviomies*, s. 12–14. Siltala 2022. 

### Viitteet
Kållandsö

**Kållandsö** on Ruotsin suurimman järven, Vänernin, toiseksi suurin saari Torsön jälkeen. Noin 57 neliökilometrin laajuinen saari sijaitsee Lidköpingin kunnan alueella. Se on hyvin suosittu veneilijöiden keskuudessa, varsinkin lähistöllä sijaitsevan laajan Ekensin saariston vuoksi. Saaren nähtävyyksiin kuuluu myös keskiaikainen Läckön linna, joka on avoinna yleisölle.

## Aiheesta muualla
* Kirkoista tietoa 
* Archipelago.nu
Moskovan Spartak

**Moskovan Spartak** tarkoittaa seuraavia Moskovassa toimivia urheiluseuroja:

* FK Spartak Moskova, jalkapallo
* HK Spartak Moskova, jääkiekko.
Vision (sarjakuvahahmo)

**Vision** on Marvel-kustantamon sarjakuvahahmo, supersankari, Kostajat-ryhmän pitkäaikainen jäsen. Hänen ensiesiintymisensä tapahtui lokakuussa 1968 lehden *The Avengers* numerossa 57.

Vision on mutkikkaasti rakennettu, ihmismäinen androidi. Hänen logiikkakeskeinen ajattelunsa tuo mieleen Star Trek sarjan Spockin, toisen 1960-luvun tieteistarinoiden luomuksen. Visionin sarjakuvakertomukset keskittyvätkin suurimmaksi osaksi siihen, miten koneälyllä varustettu olento pärjää ihmisten emootioiden täyttämässä maailmassa. 

Visionin loivat käsikirjoittaja Roy Thomas ja taiteilija John Buscema. Ennen nykyistä Visionia, samanniminen supersankari oli esiintynyt vuosikymmeniä sitten. Tämän ulkoavaruudesta saapuneen Visionin loi Jack Kirby ja Joe Simon. Roy Thomas perusti kenties hahmonsa vanhempaan Visioniin.

## Historia
Visioniksi myöhemmin kutsuttu olento sai alkunsa pahansuovan robotti Ultronin laboratoriossa. Ultron aikoi käyttää luomustaan omaa luojaansa Henry Pymiä vastaan. 

Visionin keho muokattiin **Phineas T. Hortonin** luomasta Ihmissoihtu-androidista. 
Vision kuitenkin kapinoi "isäänsä" vastaan ja liittyi Kostajiin. Myöhemmin hänen ja Purppuranoidan välille kehkeytyi romanssi. Vision ja Purppuranoita avioituivat ja saivat Mefiston luomassa valetodellisuudessa kaksoset, jotka myöhemmin uudelleensyntyivät todellisuuteen eri vanhemmille, ryhtyen teini-ikään vartuttuaan supersankareiksi nimillä Wiccan ja Nopeus.

## Voimat & varusteet

Vision kykenee muuttamaan tiheyttään sekä käyttämään energiaiskuja.

## Vision muissa medioissa

### Televisio
Vision on keskeisessä osassa Disney+-sarjoissa *[[WandaVision]]* (2021) ja *[[VisionQuest]]* (2026).

### Videopelit
Vision esiintyy videopelissä ** NPC-hahmona.

## Hahmoa näytelleet
Kauppilanmäen rautatieasema

**Kauppilanmäen rautatieasema** () on Suomen rataverkon liikennepaikka Sonkajärven kunnassa Pohjois-Savossa aivan Vieremän kunnanrajan tuntumassa rataosalla . Liikennepaikan etäisyys Helsingin päärautatieasemalta on 568,8 ratakilometriä mitattuna Pieksämäen rautatieaseman kautta. Kauppilanmäen asemalla työskenteli Suomen ensimmäinen naispuolinen asemapäällikkö Milly Tojkander 1916–1920.

Kauppilanmäen vuonna 1904 valmistuneen asemarakennuksen on suunnitellut Rautatiehallituksen tuolloinen pääarkkitehti Bruno Granholm, ja se noudattelee rataosan muiden asemarakennusten kansallisromanttista tyylisuuntaa. Rakennusta on laajennettu vuonna 1934.

Matkustajaliikenteen pysähdykset Kauppilanmäessä lakkautettiin vuonna 1978.

Nykyisin Kauppilanmäen liikennepaikka toimii ainoastaan raakapuun kuormausasemana. Sähköistystöiden aikana liikennepaikka toimi myös junasuorituspaikkana. Syyskuussa 2006 rataosuuden Iisalmi–Kontiomäki kauko-ohjaukseen siirtymisen myötä Kauppilanmäki jäi välisuojastuspisteeksi, jolla ei voida järjestää junien kohtaamisia, koska liikenteenhoitohenkilöstöä ei ole.

## Lähteet
Etnies

**Etnies** (tyyliteltynä **etnies**) on ranskalainen rullalautailukenkä- ja vaatevalmistaja, jonka omistaa Sole Technology. Yritys perustettiin vuonna 1986 ja sen alkuperäinen nimi oli *Etnics*. Yrityksen sponsoroimaan lautailijatiimiin kuuluu mm. Ryan Sheckler.

## Katso myös
* éS Footwear
* Emerica

## Aiheesta muualla
* http://www.etnies.com/
PHK TsSKA Moskova

**Professionalnyi hokkeinyi klub TsSKA** (**PHK TsSKA Moskova**) on Venäjän armeijan keskusurheiluseuran TsSKA Moskovan jääkiekkoseura. Se on perustettu vuonna 1946. Seura tunnettiin vuosina 1946–1951 nimellä *TsDKA*, vuosina 1952–1954 nimellä *TsDSA*, vuosina 1955–1959 nimellä *TsSK MO*. Nykyinen nimi on ollut käytössä vuodesta 1960 lähtien. Joukkue pelaa KHL-liigassa.

Jääkiekossa TsSKA voitti Neuvostoliiton mestaruuden 32 kertaa vuosina 1948–1950, 1955, 1956, 1958–1961, 1963–1966, 1968, 1970–1973, 1975, 1977–1989. KHL:n mestaruuden se on voittanut vuosina 2019  2022, ja 2023.

Se voitti Euroopan Cupin kautta Euroopan seurajoukkueiden mestaruuden kaikkiaan 20 kertaa vuosina 1969–1974, 1976, 1978–1990.

TsSKA pelasi myös arvostetussa Super Series -sarjassa Pohjois-Amerikassa 34 ottelua NHL-joukkueita vastaan voittaen näistä 24 ja häviten 8, kaksi otteluista päättyi tasan. Moskovassa TsSKA kohtasi NHL-joukkueen ainoastaan kahdesti, voittaen Calgary Flamesin vuonna 1989 ja Montreal Canadiensin 1990.

Neuvostoaikoina TsSKA oli jääkiekkomaajoukkueelle eräänlainen kaaderiseura ja oli maajoukkueen tapaan sarjassaan täysin suvereeni. Joukkuetta valmensi pitkään Viktor Tihonov ja siinä on pelannut lukuisia jääkiekon legendoja, kuten Valeri Harlamov, Vjatšeslav Fetisov, Vladislav Tretjak, Sergei Makarov, Igor Larionov, Sergei Fjodorov ja Aleksandr Mogilnyi. Myös Vladimir Konstantinov on edustanut joukkuetta.

## Joukkue kaudella 2025–2026
(Tilanne 11. marraskuuta 2025)

### Joukkueenjohto
* **Päävalmentaja:** Ilja Vorobjov 
* **Apuvalmentaja:** Juri Babenko 
* **Maalivahtivalmentaja:** Klemen Mohoric 
* **Videovalmentaja:** Vladimir Šagal 
* **Fysiikkavalmentaja:** Vladislav Bryzgalov 
* **Fysiikkavalmentaja:** Hassan Saeed 
* **Kehitysvalmentaja:** Aleksandr Popov 
* **Kehitysvalmentaja:** Alexei Troštšinski 
* **Huoltopäällikkö:** Igor Pereskokov 
* **Puheenjohtaja:** Igor Jesmantovitš 
* **Urheilutoimenjohtaja:** Denis Denisov 
* **Apulaisurheilutoimenjohtaja:** Sergei Zolotov 
* **Joukkueenjohtaja:** Aleksandr Drapun 
* **Vanhempi neuvonantaja:** Boris Mihailov 

*Lähde: EliteProspects*

## Lähteet

## Aiheesta muualla
* http://www.cska-hockey.ru/
* Eurohockey.net
Luettelo Louhisaaren kartanon omistajista

**Luettelo Louhisaaren kartanon omistajista** käsittää luettelon Askaisten Louhisaaren kartanon omistajista. 

Louhisaaren arvellaan kuuluneen alueella sydänkeskiajalla sijainneeseen suurempaan maanomistuskokonaisuuteen, johon Louhisaaren lisäksi arvellaan kuuluneen Askainen, Autuinen ja Ahtinen. Maaomaisuuden arvellaan hajonneen perinnönjakojen myötä.

## Fleming-suku

* Elin Nilsdotter
* Magnus Klasson (kuollut 1450 jälkeen), Tanskasta Suomeen tulleen Suomen laamannina toimineen Klaus Flemingin poika, joka sai Louhisaaren hallintaansa vaimonsa Elinin perintöosuutena
* Edellisen poika Herman Magnusson (kuollut viim. 1490)
* Edellisen poika Per Hermansson (k. 1519/1520), Maskun kihlakunnantuomari
* Edellisen poika Herman Fleming (k. 1583) (Herman Persson), hovijunkkari
* Edellisen poika Lars Hermansson (k. 1601/1602)
* Edellisen poika Claes Larsson till Villnäs (1592-1644), amiraali

## Vapaaherrallinen Fleming af Liebelitz
* Edellisen poika Herman Klasson Fleming af Liebelitz, rakennutti Louhisaaren kartanon ja Askaisten kirkon kirkon 1650-luvun puolivälissä.
* Edellisen poika Carl Gustaf Hermansson af Liebelitz (1662-1687), nuorena kuollut henkivartiorykmentin luutnantti

Hänen jälkeensä Louhisaari oli pitkään jakamattomana laamanni Herman Hermansson af Liebelitzin (1654-1718) ja Claes Hermansson af Liebelitzin (1648-1687) perikunnan kesken. 

* Claes Hermanssonin poika Herman Claesson af Liebelitz (1676-1729), kamariherra
* Edellisen sisar Anna Claesdotter af Liebelitz (1682-1738), joka lunasti veljensä velat
* Edellisten serkku Claes Hermansson af Liebelitz (1685-1766), ruukinomistaja ja upseeri
* Edellisen poika Herman Claesson af Liebelitz (1734-1789), hovijunkkari, velkaantui, minkä vuoksi perikunta joutui myymään Louhisaaren pois suvun omistuksesta

Flemingien jälkeen kartanon omistivat:

* Carl Fredrik von Knorring, everstiluutnantti, osti 1791 Louhisaaren, korjautti ja modernisoi ja myi voitolla eteenpäin 
* Hans Henrik Kijk, ruukinpatruuna

## Mannerheim-suku
* vapaaherra Carl Erik Mannerheim
* edellisen vaimo Vendla Sofia Mannerheim
* edellisten poika Carl Gustaf Mannerheim
* edellisen vaimo Eva Vilhelmina Mannerheim
* edellisten poika Carl Robert Mannerheim, Louhisaaren omistajaksi vuonna 1863. Carl Gustaf Emil Mannerheimin isä.
* edellisen sisar Vilhelmina Mannerheim (1836-1905), joka lunasti Louhisaaren Aurora Karamzinilta lainatuilla rahoilla. Hän muutti Ruotsiin Mannerheim-suvun jouduttua poliittisesti epävarmaan tilanteeseen ja myi Louhisaaren

## Myöhemmät omistajat
* Oskar Alfred Hannus (1861-1941), talousneuvos. Kunnosti Louhisaarta Kansalaissodan aikaisen ilkivallan vahinkojen korjaamiseksi.
* Edellisen tytär Inkeri Huovinen ja tämän puoliso everstiluutnantti Vilho Huovinen
* Sydäntautiliitto ja Suomen Syöpäyhdistys, joilta kartano siirtyi Varsinais-Suomen matkailuyhdistyksen kautta Suomen valtiolle

## Lähteet
* Louhisaaren Kartano, Toim. Irma Luonatvuori ja Marja Terttu Knapas, Museovirasto 2005
ÉS Footwear

**éS Footwear** on vuonna 1995 perustettu yhdysvaltalainen lautailukenkävalmistaja, jonka omistaa Sole Technology.

## Katso myös
* etnies

## Aiheesta muualla
* És Skateboarding
Dimítris Mitrópoulos

**Dimítris Mitrópoulos** (, 1. maaliskuuta 1896 – 2. marraskuuta 1960) oli kreikkalaissyntyinen kapellimestari, pianisti ja säveltäjä. Vuodesta 1946 lähtien hän oli Yhdysvaltain kansalainen.

Mitrópoulos syntyi Ateenassa ja opiskeli Ateenan konservatoriossa, Brysselissä ja Berliinissä. Häntä opetti muiden muassa Ferruccio Busoni. Vuosina 1921–1925 Mitrópoulos avusti Erich Kleiberia Berliinin valtionoopperan kapellimestarina. Yhdysvalloissa hän debytoi vuonna 1936 johtamalla Bostonin sinfoniaorkesteria. Pian hän muutti Yhdysvaltoihin ja vuonna 1946 hän sai maan kansalaisuuden. 

Vuosina 1937-1949 Mitrópoulos toimi Minneapolisin sinfoniaorkesterin ylikapellimestarina. Tämän jälkeen hän aloitti työskentelyn New Yorkin filharmonikkojen kanssa. Hän toimi sen ylikapellimestarina vuodesta 1951 vuoteen 1957, jolloin hänet korvasi Leonard Bernstein. Mitrópoulos kuoli Milanossa 64-vuotiaana. 

Säveltäjänä Mitrópoulos keskittyi muun muassa orkesteri- ja soolopianomusiikkiin. Hän myös sovitti joitakin Johann Sebastian Bachin urkuteoksia sinfoniaorkesterille. Hän soitti piano-osuuden Ernst Krenekin pianokonserton kantaesityksessä ja sen lisäksi esimerkiksi Roger Sessionsin ja Peter Menninin kappaleita.
Science fiction -taide

**Science fiction -taide** eli scifi-taide liittyy tieteiskuvitelmiin. Tyypillisiä ovat näkymät kuvitteellisilta planeetoilta, avaruusaluksista ja avaruustaisteluista tai vaikkapa kuvitteellisesta tulevaisuudesta maapallolla. Melko tyypillistä scifi-taidetta on tehnyt esimerkiksi Peter Elson, jonka maalaamia kuvia on suomennetussa Galax-sarjassa. Scifi-taide on joskus lähellä avaruustaidetta, joskus fantasiataidetta. Scifi-taidetta on tehty myös kotitietokoneella, mm. Bryce-ohjelmalla ja kolmiulotteista tietokonegrafiikkaa tuottavilla ray tracing-ohjelmilla.

## Aiheesta muualla

*Peter Elson
*Illustrations de Peter Elson
Viikin vapaaherrakunta

**Viikin vapaaherrakunta** (ruots. *Viks friherreskap*) käsitti Viikin verokunnan, joka muodostui neljäsosasta Siuntiota, ja Jokioisten verokunnan Portaan pitäjästä. Se läänitettiin Klaus Flemingille vuonna 1569 ja sitä laajennettiin vuonna 1570 lisäämällä kyliä Siuntiosta sekä Pikkalan kartano. Läänitys peruutettiin kruunulle 1597 hänen kuoltuaan.

Kuningas Juhana III korotti kruunajaisissaan Klaus Eerikinpoika Flemingin vapaaherraksi antaen vapaaherralliset erioikeudet nimenomaan Uudellamaalla sijaitsevaan Siuntion Viikin alueeseen, jossa Klaus jo omisti Suitian kartanotilan.

## Lähteet

## Kirjallisuutta
*Mauno Jokipii: *Suomen kreivi- ja vapaaherrakunnat,* 2 nidettä, Suomen historiallinen seura 1956–1960, Historiallisia tutkimuksia 48.1
PBK TsSKA Moskova

**Professionalnyi basketbonyi klub TsSKA Moskova** () on Venäjän armeijan keskusurheiluseuran TsSKA Moskovan koripalloseura. Se on Venäjän kautta aikain menestyksekkäin koripalloseura.

## Saavutukset
* **Neuvostoliiton mestaruus** 1945, 1960–1962, 1964–1966, 1969–1974, 1976–1984, 1988 ja 1990 **(24)**
* **Neuvostoliiton cupin voitto** 1972–1973 ja 1982 **(3)**
* **[[Venäjän koripallon superliiga|Venäjän mestaruus]]** 1992–2000 ja 2003–2015 **(22)**
* **Venäjän cupin voitto** 2005–2007 ja 2010 **(4)** 
* **[[FIBA Euroliiga|Euroopan cupin]] / [[Euroliiga]]n  voitto** 1961, 1963, 1969, 1971, 2006, 2008, 2016, 2019 **(8)**
* **[[VTB United League]]n** voitto 2009–2010 ja 2012–2015 **(6)**

## Aiheesta muualla
* http://www.cskabasket.com/
Buenos Airesin filharmoninen orkesteri

**Buenos Airesin filharmoninen orkesteri** () on Argentiinan pääkaupungissa Buenos Airesissa toimiva sinfoniaorkesteri. Se perustettiin vuonna 1946. Sen nimenä oli alun perin "Orquesta Sinfónica del Teatro Municipal", ja nykyinen nimi on vuodelta 1958. 

Buenos Airesin filharmoninen orkesteri piti ensimmäisen konserttinsa kotikaupungissaan 21. toukokuuta 1947. Sen nykyinen musiikillinen johtaja on Arturo Diemecke. 

## Aiheesta muualla
* Orquesta Filarmónica de Buenos Aires
Brøndby IF

**Brøndby IF** on tanskalainen jalkapalloseura, jonka kotipaikka on Kööpenhaminan länsiosassa sijaitseva Brøndby. Joukkue tunnetaan myös nimillä Brøndbyernes Idrætsforening ja BIF. Brøndbyn värit ovat keltainen ja sininen. Kotiottelunsa seura pelaa Brøndby Stadiumilla, jonne vuonna 2000 valmistuneen laajennuksen jälkeen mahtuu 29&nbsp;000 katsojaa.

Brøndby IF sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 214.

## Historia
Seura nousi ensimmäistä kertaa pääsarjaan vuonna 1981. Vain neljä vuotta myöhemmin se voitti ensimmäistä kertaa Tanskan mestaruuden. Yhteensä Brøndby on historiansa aikana voittanut yksitoista mestaruutta, viimeisimmän vuonna 2021. Tanskan cup-voittoja sillä on viisi. BIF on myös menestynein tanskalaisseura eurokentillä. Vuonna 1991 se ylsi Uefa Cupin välieriin ja vuonna 1998 se pääsi ensimmäisen kerran Mestarien liigaan.

Vuonna 1992 perustettu FC Kööpenhamina on Brøndbyn paikallisvastustaja ja näiden kahden joukkueen väliset ottelut vetävät katsomot täyteen.

Brøndbyn päävalmentajaksi valittiin Michael Laudrupin seuraajaksi vuonna 2006 alankomaalainen René Meulensteen. Hän sai kuitenkin potkut tammikuussa 2007 ja hänen seuraajakseen valittiin Tom Køhlert. Køhlertin johdolla seura palasi aikaisempien vuosien tasolleen ja nousi haastamaan FC Kööpenhaminan maan ykkösseurana. Tammikuussa 2009 Køhlert siirtyi syrjään ja seuran päävalmentajaksi tuli Kent Nielsen.

## Yhtiö
Brøndby IF:n taustalla toimii Brøndbyernes IF Fodbold A/S-yritys. Yritys on perustettu 15. toukokuuta 1978 ja on ensimmäinen ammattilaisjalkapalloseura Tanskassa. Yritys listattiin Kööpenhaminan pörssiin vuonna 1987. Brøndby IF on maailman toinen julkisesti noteerattu jalkapallokonserni.

## Joukkue
### Nykyinen kokoonpano
*Päivitetty 1. tammikuuta 2024*

## Saavutukset
* Tanskan mestaruus (11): 1985, 1987, 1988, 1990, 1991, 1996, 1997, 1998, 2002, 2005, 2021
* Tanskan Cupin voitto (7): 1989, 1994, 1998, 2003, 2005, 2008, 2018
* Tanskan Supercupin voitto (4): 1994, 1996, 1997, 2002
* Tanskan Liigacupin voitto: 1984
* Royal Leaguen voitto: 2007

## Päävalmentajat

*  1973 Finn Laudrup
*  1974 Kaj Møller
*  1975–1976 John Sinding
*  1977–1979 Jørgen Hvidemose
*  1980–1985 Tom Køhlert
*  1986–1987 Ebbe Skovdahl
*  1987 Birger Peitersen
*  1988–1989 Ebbe Skovdahl
*  1990–1992 Morten Olsen
*  1992–1999 Ebbe Skovdahl
*  1999 Tom Køhlert
*  2000–2002 Åge Hareide
*  2002 Tom Køhlert
*  2002–2006 Michael Laudrup
*  2006–1/2007 René Meulensteen
*  1/2007–1/2009 Tom Køhlert
*  1/2009–3/2010 Kent Nielsen
*  3/2010–10/2011 Henrik Jensen
*  10/2011–2013 Aurelijus Skarbalius
*  2013–3/2016 Thomas Frank
*  3–6/2016 Aurelijus Skarbalius
*  7/2016–2/2019 Alexander Zorniger
*  2019–11/2022 Niels Frederiksen
*  1/2023–12/2024 Jesper Sørensen
*  1–9/2025 Frederik Birk
*  9/2025–&nbsp; Steve Cooper

## Katso myös
* Luettelo Kööpenhaminan pörssissä noteeratuista yhtiöistä

## Lähteet
Piss Christ

**Piss Christ** () on yhdysvaltalaisen valokuvaajan Andres Serranon kiistelty valokuva, jossa muovista valmistettu krusifiksi on upotettu taideteoksen tekijän omaan virtsaan. Taideteos esiteltiin vuonna 1989 ja Andres Serranoa syytettiin välittömästi muun muassa jumalanpilkasta. Toiset taas pitivät teosta merkittävänä esimerkkinä taiteilijoiden sananvapaudesta. 

Serrano on kertonut valokuvan saaman julkisuuden tulleen hänelle yllätyksenä, ja ettei hänellä ollut tarkoitus aiheuttaa kohua. Hän myös sanoi itse olevansa katolinen kristitty.

Lokakuussa 2022 teos myytiin 130&nbsp;000 punnalla (noin 147&nbsp;200 euroa) Sotheby’sin huutokaupassa, Lontoossa.

## Lähteet

## Aiheesta muualla
* Kuvasymboliikka: Andreas Serranon Piss Christ -teos (sivun arkistoitu versio)
Iso Olvasjärvi

**Iso Olvasjärvi** on järvi Utajärven kunnassa Kiiminkijoen vesistöalueella Pohjois-Pohjanmaalla. Järven pinta-ala on 455,5 hehtaaria. Järvi kuuluu Kiiminkijoen Natura 2000 -alueeseen sekä Fennoskandian luonnontilaisten jokireittien luontotyyppiin.

## Järvimaisema
Iso Olvasjärvi on noin kolme kilometriä pitkä ja kaksi kilometriä leveä. Järven rannat ovat pääosin metsämaata tai soistunutta metsämaata. Rantaviivan pituus on 9,9 kilometriä. Järvellä on noin 20 taloa tai vapaa-ajan asuntoa. Järveen laskee useita suo-ojia. Utajärven ja Pudasjärven välinen kunnanraja kulkee aivan järven pohjoispuolelta.

## Ominaisuudet
Järvikasvillisuuden lajit vaihtelevat järven eri puolilla, kokonaisuus on lähinnä karu korte-ruokojärvi. Vesikasvit muodostavat kasvustoja erityisesti rantojen tuntumaan. Ilmaversoisista kasveista tyypillisin on järviruoko. Kelluslehtisistä lajeista esiintyy mm. vesitatarta. Myös uposlehtisiä kasveja kasvaa järvessä jonkin verran.

Iso Olvasjärvi on linnuston kannalta tärkeä, sillä Olvassuolla pesivät linnut ruokailevat järvellä.

Rehevän järven kalakanta on ajoittaisesta vähähappisuudesta ja happikadosta huolimatta runsas. Kiisket ovat yksi järven runsaslukuisimpia kalalajeja, ja ne nousevat syksyisin Kiiskiojaan. Aiemmin niitä on pyydetty Kiiskiojasta jopa hevoskuormittain.

## Vesistösuhteet
Iso Olvasjärvi sijaitsee Kiiminkijoen vesistöalueen (vesistöaluetunnus 60) Nuorittajoen alaosan alueella (60.06), jonka Olvasojan valuma-alueeseen se kuuluu (60.066). Järven vedenpinnan kokeus on 120,1 mpy.

Järvi saa vetensä pääasiassa useista suo-ojista, joista suurimmat ovat Olvassuon soidensuojelualueelta laskeva Kiiskioja sekä Viinilän lähdepuro. Lisäksi harjumailta ilmeisesti laskee pohjavettä suoraan järvialtaaseen. Iso Olvasjärvi laskee länsipäästä alkavan Olvasojan kautta Nuorittajokeen ja sitä kautta edelleen Perämereen.

## Lähteet
Sensei

**Sensei** () on japanilainen nimitys, jota käytetään puhuteltaessa muun muassa opettajia, lääkäreitä, poliitikkoja ja muita auktoriteetteja. Sitä käytetään osoittamaan kunnioitusta minkä tahansa alan arvostetulle taitajalle. Esimerkiksi piirtämistä harrastava saattaisi kutsua kuuluisaa taiteilijaa senseiksi, vaikka tämä ei opettaisi ketään missään. Sanatarkasti sensei tarkoittaa aiemmin syntynyttä.

Nimityksen käyttö on yleistä erityisesti japanilaisissa kamppailulajeissa (budo), joiden harrastajat kutsuvat ohjaajaansa senseiksi. Joissain seuroissa nimityksellä tarkoitetaan vain dojon johtajaa, mutta melko yleisesti kaikkia mustan vyön (joissain seuroissa vaaditaan 2. dan-arvon musta vyö) saavuttaneita ohjaajia kutsutaan senseiksi tai jopa kaikkia varsinaisia ohjaajia vyöstä riippumatta. Ohjaajaa, jota ei kutsuta senseiksi, voidaan kutsua senpaiksi (lausutaan "sempai"), koska harrastajalle senpai on kuka tahansa pidempään lajia harrastanut aivan kuten vähemmän harrastanut on kohai.

## Lähteet
* 
* 
* 
### Viitteet

## Aiheesta muualla
*Hanami Web &ndash; Sempai Kohai
Occam (ohjelmointikieli)

**Occam** on rinnakkaislaskentaan kehitetty ohjelmointikieli, joka on nimetty englantilaisen filosofi Vilhelm Occamilaisen tai Occamin partaveitsenä tunnetun filosofisen periaatteen mukaan. 

Occam ohjelmointikielen kehitti englantilainen INMOS yhtiö erityisesti rinnakkaislaskentaan suunniteltuja transputer-prosessoreitaan varten.

Occam-kielessä sijoitusoperaattori on `:=` ja yhtäsuuruuden testaus on `=`, joka poikkeaa eräistä muista kielistä. Peräkkäin ajettavat toiminnot määritellään `SEQ` avainsanalla () ja rinnakkain ajettavat määritellään `PAR` ().

## Esimerkki

Yksinkertainen koodi, joka esittää miten kahta sekvenssiä määritellään ajettavaksi rinnakkain:

```
PAR
  INT x:
  SEQ
    x := 1
    x := 1 + 1
  INT y:
  SEQ
    y := 0
    y := 1 + 2
```


## Lähteet
Kalkki (astia)

**Kalkki** () tarkoittaa kristillisessä kielenkäytössä maljaa, jota käytetään ehtoollisviinin jakamiseen. Se kuuluu ehtoolliskalustoon, johon kuuluvat lisäksi viinipikarit, kannu, leipärasia ja leipälautanen.

Ehtoolliskalkissa on perinteisesti kolme osaa: jalka, joka voi olla rikkaasti kuvioitu joko kaiverruksin tai ornamentein, varsinainen viinimalja (*cuppa*) sekä jalan ja viinimaljan välissä oleva "pallo" (*nodus*, solmu), joka helpottaa kalkin käyttäjää sen käsittelyssä. 

Perustapauksessa messussa on käytössä vain yksi kalkki. Vanha tapa jakaa ehtoollisviini suoraan kalkista seuraa evankeliumien ehtoolliskertomuksia, joissa Jeesus kehotti kaikkia oppilaitaan juomaan "tästä maljasta". Mikäli ehtoolliselle osallistuvia on paljon ja jakajia useampia, voidaan käyttää samanaikaisesti myös useampaa kalkkia, jotka kaikki konsekroidaan. Perinteistä ehtoollisen nauttimisen tapaa kutsutaan yhteismaljaksi. Nykyään useissa luterilaisissa kirkoissa, kuten Suomessa sekä yleensä reformoiduissa kirkoissa on vallitseva tapa kaataa kalkista tilkka viiniä ehtoollispikariin. Yhteismaljasta on luovuttu hygieniasyistä. Ehtoollinen konsekroidaan aina kalkissa, joten viiniä ei voi jakaa valmiiksi pikareihin. Kaikissa kirkkokunnissa tai kirkoissa ei erillispikareita käytetä. Myös Ruotsin kirkossa on erillispikareiden käyttö harvinaista. Sen sijaan ehtoollinen jaetaan intinktiona; jakaja ojentaa ehtoollisvieraalle ehtoollisleivän, jonka reunan tämä kastaa kalkissa olevaan viiniin.

Messussa jaetaan viinin yhteydessä myös ehtoollisleipä eli öylätti. Näitä jaetaan öylättejä varten tehdyltä öylättilautaselta eli pateenilta.

Myös ortodoksinen kirkko käyttää ehtoollismaljaa. Ehtoollisviini pyhitetään siinä, mutta vain papisto nauttii viinin maljasta. Heidän päästyään loppuun pyhitetty ehtoollisleipä siirretään viinin joukkoon ja jaetaan kirkkokansalle lusikalla. Ortodoksisessa kirkossa on olemassa myös alkukristillisen kaltainen Jaakobin liturgia, jossa ehtoollisleipä ja viini jaetaan myös kirkkokansalle erillisinä. Liturgia toimitetaan kerran vuodessa, 25. lokakuuta apostoli Jaakobin muistopäivänä. Liturgian kehitti nykymuotoonsa arkkipiispa Paavali.

## Lähteet

## Katso myös
* Palla (liturgia)
* Bursa (liturgia)
* Ehtoollinen
Schürzenjäger

**Schürzenjäger** on Itävallassa vuonna 1973 perustettu rockyhtye, joka yhdistelee musiikkiinsa kansanmusiikin vaikutteita. 

Schürzenjägerin alkuperäinen nimi oli "Zillertaler Schürzenjäger", mutta ensimmäinen sana poistettiin yhtyeen nimestä ennen vuonna 1996 julkaistun *Träume sind starker* -albumin ilmestymistä. Yhtye julkaisi ensimmäisen studioalbuminsa vuonna 1977 ja jatkaa levytysuraansa edelleen.

## Diskografia
* *Die Zillertaler Schürzenjäger* (1977)
* *Aber heut geht's auf* (1978)
* *Grüne Tannen* (1979)
* *Ich habe Dir du danken* (1983)
* *Ohne Jodeln geht die Zenzi nicht gern schlafen* (1983)
* *10 Jahre Zillertaelr Schürzenjäger* (1984)
* *Fata Morgana* (1984)
* *Sierra Madre* (1987)
* *Zillertaler Hochzeitsblues* (1990)
* *Live Folge 1 - Finkenberg Mitschnitt* (1990)
* *Live Folge 2 - Finkenberg Mitschnitt* (1990)
* *Zillertaler Schürzenjäger '92* (1991)
* *Teure Heimat* (1992)
* *Typisch Schürzenjäger* (1993)
* *A Weihnacht wie's früher war* (1993)
* *20 Jahre Zillertaler Schürzenjäger - Rebellion in den Alpen* (1993)
* *Glory-Hallelujah!* (1995)
* *Träume sind stärker* (1996)
* *Homo Erectus* (1997)
* *25 Jahre Schürzenjäger* (1998)
* *Es hört nie auf* (1999)
* *Treff ma' uns in der Mitt'n* (2001)
* *Tu's jetzt!* (2002)
* *30 wilde Jahre* (2003)
* *Hinter dem Horizont* (2004)
* *Weihnachten miteinander* (2005)

## Aiheesta muualla
* Viralliset sivut
Buenos Airesin yliopisto

**Buenos Airesin yliopisto** () on Argentiinan pääkaupungissa Buenos Airesissa toimiva julkinen yliopisto. Se on perustettu elokuussa 1821 ja on maansa toiseksi vanhin yliopisto. Se on latinalaisen Amerikan toiseksi suurin yliopisto.

Buenos Airesin yliopistossa on noin 350&nbsp;000 opiskelijaa ja akateemiseen henkilökuntaan kuuluu noin 29&nbsp;000 ihmistä. Tiedekuntia on kolmetoista. Yliopiston rehtori on Alberto Barbieri.
 
Maailman huippuyliopistojen Shanghai-yliopistovertailussa Buenos Airesin yliopisto on sijoittunut vuosina 2017–2021 sijaluvuille 201–300. Se luokiteltiin parhaaksi argentiinalaiseksi yliopistoksi.

Yliopiston tutkijat ja alumnit ovat saaneet viisi Nobel-palkintoa: Carlos Saavedra Lamas sai rauhanpalkinnon 1936, Bernardo Alberto Houssay lääketieteen palkinnon 1947, Luis Federico Leloir kemianpalkinnon 1970, Adolfo Pérez Esquivel rauhanpalkinnon vuonna 1980 ja César Milstein lääketieteen palkinnon 1984. Muita tunnettuja alumneja on kommunistijohtaja Che Guevara, joka valmistui Buenos Airesin yliopiston lääketieteellisestä tiedekunnasta vuonna 1953.

## Kuvia


Tiedosto:Buenos Aires - Recoleta - Facultad de Derecho.jpg|Oikeustieteiden tiedekunta.
Tiedosto:FCE UBA.jpg|Taloustieteen tiedekunta.
Tiedosto:Palace Hotel (Facultad de Filosofía y Letras, desde Alem).jpg|Filosofisen tiedekunnan tutkimuslaitos.
Tiedosto:Ffyb - uba.jpg|Farmasian ja biokemian tiedekunta.
Tiedosto:Plaza Houssay Av Córdoba Facultad Medicina.jpg|Lääketieteellinen tiedekunta.
Tiedosto:Facultad de Ingenieria (UBA).jpg|Teknillinen tiedekunta.


## Lähteet

## Aiheesta muualla

* uba.ar Buenos Airesin yliopiston verkkosivut
Fantasiataide

**Fantasiataide** on taiteen suuntaus, joka kuvaa maagisia tai yliluonnollisia teemoja, ideoita, olentoja tai kohtauksia. Vaikka fantasiataide ja science fictionin, kauhun ja muun spekulatiivisen fiktion kuvitukset limittyvät jonkin verran, on fantasiataiteella omia piirteitä. Muinaisten myyttien ja legendojen kuvaukset samoin kuin nykyajan fantasian kuvitukset ja yliluonnollisten voimien interventiot ovat fantasiataiteessa yleisiä, ja ne auttavat erottamaan fantasian muista samansuuntaisista genreistä. Lohikäärmeet, tietäjät, keijukaiset ja muut myyttiset fantasiaolennot ovat myös tavallisia fantasiataiteessa.

Fantasiataiteella on vahva yhteys fantasiakirjallisuuteen, ja monesti fantasiataiteen onkin tarkoitus kuvata tiettyjä hahmoja ja tapahtumia fantasiakirjoista. Harrastajien tekemiä tämäntyyppisiä teoksia voisi kutsua fanitaiteeksi, joka on laaja alakulttuuri fantasiataiteessa. Harrastajat ovat paljolti keskittyneet Elfwoodin kaltaisten verkkosivustojen ympärille.

Fantasiataide on eri suuntaus kuin fantastinen realismi, vaikka siinäkin on fantasian piirteitä. Molemmissa taas on surrealismin elementtejä.

## Fantasiataiteilijoita

* Yoshitaka Amano
* Wayne Barlowe
* John Bauer
* Pauline Baynes
* Margaret Brundage
* Kinuko Y. Craft
* Richard Dadd
* Frank Frazetta
* John Howe
* Alan Lee
* Dave McKean
* Ted Nasmith
* Arthur Rackham
* Luis Royo
* Boris Vallejo
* Charles Vess

## Katso myös

* Fantasia
* Scifi-taide
* Kuvitus
* Maaginen realismi

## Aiheesta muualla

* Elfwood
Ilmaherruus

**Ilmaherruus** on tilanne, jossa keskenään taistelevista osapuolista toisella on hallinnassaan taistelualueen ilmatila. Nykyaikaisessa sodankäynnissä tämän asian merkitys on korostunut, sillä yksikin hävittäjälentokone voi ohjuksillaan aiheuttaa viholliselle suurta tuhoa.

Ilmaherruuteen liittyy teknisesti ylivoimaisten lentokoneiden kehittäminen ja valmistus. Tällaista huipputeknologiaa ei välttämättä myydä tai välitetä edes liittolaisille. Lockheed Martin F-22 Raptor on esimerkki nykyaikaisesta yhdysvaltalaisesta ilmaherruushävittäjästä.

Ilmaherruus on mahdollisesti kallein tapa voittaa sota. Esimerkiksi Venäjän–Georgian sota vuonna 2008 käytiin kustannustehokkaasti 1970-luvun maakalustolla.

## Historia
Ensimmäisen maailmansodan jälkeen monet teoreetikot loivat ajatuksen ilmatilan hallinnan tärkeydestä tulevissa sodissa. Yksi heistä oli italialainen Giulio Douhet. Hänen mukaansa ilma-ase kykenisi lyömään maa- ja merivoimat ylivoimallaan. Hänen ajattelunsa ei kuitenkaan kyennyt tunnustamaan hävittäjälentokoneiden merkitystä ilmasodassa. Liittoutuneet kykenivät myöhemmin toisessa maailmansodassa ilmaherruuden saavutettuaan pommittamaan Saksan kaupunkeja maan tasalle Douhetin vuosikymmeniä aiemmin esittämin tavoin.

Toisen maailmansodan alussa vuonna 1940, maailman ensimmäiseksi ilmasodaksi kutsutussa taistelussa Britanniasta Luftwaffe pommitti rajusti Britanniaa. Saksa yritti saavuttaa ilmaherruuden Englannin kanaalin ja Etelä-Englannin yläpuolella tuhoamalla brittien lentokentät koneineen ja sotatarviketehtaat. Kun ilmatila olisi ollut hallinnassa, saksalaiset olisivat voineet käynnistää operaatio Merileijonan eli maihinnousun Englantiin. Ilmaherruutta ei onnistuttu saavuttamaan saksalaisten suunnattomista uhrauksista huolimatta, vaan Luftwaffe kärsi huomattavista kalustotappioita ja maihinnousu jäi toteuttamatta.

Persianlahden sodassa Yhdysvaltain ilmavoimat hallitsivat mittavan teknisen ja määrällisen ylivoimansa turvin Kuwaitin ja Irakin ilmatiloja niin, että se kykeni laajamittaisiin vihollisen selustan pommituksiin jopa vanhoilla B-52-koneilla. Irakin asevoimat olivat ennen liittouman hyökkäystä mies- ja kalustomäärältään huomattavat, mutta irakilaisten panssarikalusto tuhottiin ilmasta käsin asemiinsa jo ennen maahyökkäyksen alkua. Nykyään ilmaherruus on Yhdysvaltain sotilasoperaatioiden yksi avaintavoite.

## Katso myös
* Ilmatorjunta

## Lähteet
Andreas Kreetalainen

Pyhä **Andreas Kreetalainen** syntyi Damaskoksessa 600-luvulla. Hän on yksi ortodoksisen kirkon merkittävistä pyhistä.

Hän taisteli voitokkaasti muun muassa monoteletismin harhaoppia vastaan Konstantinopolin ekumeenisessa kirkolliskokouksessa vuonna 680.

Hän toimi kirkollisissa tehtävissä Jerusalemissa, Konstantinopolissa ja lopulta piispana Kreetan saarella Gortynissa.

Kuuluisin pyhän Andreaksen jälkeen jättämistä teologisista kirjoituksista lienee hänen nimensä mukaan nimetty *Andreas Kreetalaisen katumuskanoni*. Kanoni luetaan vuosittain viidesti: neljässä osassa ensimmäisen paastoviikon aikana ja kokonaan viidennellä paastoviikolla.

## Aiheesta muualla

*Pyhä Andreas Kreetalainen / Ortodoksi.net
Haapakoski

**Haapakoski** esiintyy seuraavissa yhteyksissä:

## Sukunimenä
* Aarne Haapakoski *([[Outsider]])* (1904–1961), kirjailija ja lehtimies
* Anna Haapakoski, *Lagerblad* (1741–1811), uskonnollinen näkijä
* Antti Haapakoski (s. 1971), pika-aitajuoksija
* Helena Haapakoski (s. 1947), pikajuoksija
* Ilmari Haapakoski (1893–1929), kapteeni, koristetaiteilija ja Inkerin lipun suunnittelija
* Kalle Haapakoski *(Kalle Koski)* (1867–1917), toimittaja ja kirjailija
* Mikko Haapakoski (s. 1967), jääkiekkoilija ja valmentaja
* Niko Haapakoski (s. 1996), lentopalloilija
* Paula Haapakoski (s. 1977), suunnistaja
* Sami Haapakoski (s. 1982), pesäpalloilija
* Sara Haapakoski (s. 1999), YouTube-videoiden tekijä
* Tapani Haapakoski (s. 1953), seiväshyppääjä
* Toivo Haapakoski (1926–2011), elintarviketeollisuuden vaikuttaja

## Paikannimenä
* Haapakoski, kylä Alavieskassa
* Haapakoski, kylä Haapavedellä
* Haapakoski, voimalaitos Haapavedellä
* Haapakoski, voimalaitos Iijoessa, Oulussa
* Haapakoski, Jyväskylän maalaiskunnan Vaajakosken taajaman entinen nimi
* Haapakoski, kylä Lapualla
* Haapakoski, kylä Oulussa, entisen Yli-Iin kunnan alueella
* Haapakoski, kylä Pieksämäellä
* Haapakosken rautatieasema, rautatieliikennepaikka Pieksämäellä
* Haapakosken ruukki, rautaruukki Pieksämäen Haapakoskella
* Haapakoski, kylä Pielavedellä
* Haapakoski, kylä Pomarkussa
* Haapakoski, kylä Ylivieskassa.
Pitbull

**Pitbull** voi tarkoittaa seuraavia asioita:

* amerikanpitbullterrieri, koirarotu
* Pitbull, yhdysvaltalainen hip hop -artisti
* The Pitbulls, painijoukkue
* Los Pitbulls, reggaetonduo Alexis & Fidon lempinimi
* PitBull, puolalainen energiajuoma.
George C. Homans

**George Caspar Homans** (11. elokuuta 1910 – 29. toukokuuta 1989) oli merkittävä yhdysvaltalainen sosiologi.

Vuonna 1939 Homans aloitti opintonsa Harvardin yliopistossa ja opiskeli lähinnä anglosaksista kirjallisuutta. Hänestä tuli Harvardin opettaja sosiologian ja keskiajan historian alalla 1939, ja näitä tehtäviä hän hoiti miltei loppuikänsä. Vuonna 1964 hänestä tuli American Sociological Associationin puheenjohtaja.

Homans otti kantaa myös johtamisteoreettisiin kysymyksiin ja oli sillä kannalla, että sosiaalinen hyväksyntä on paras kiitos, jonka ihminen voi toiselle antaa.

Homans oli huomattavan arvostettu, mutta samalla kiistelty sosiologi. Erityisesti on epäilty, että hänen matemaattiset mallintamisensa ihmisyhteisöissä eivät kestä kriittistä tarkastelua käytännössä. Erityisesti Homans vaikutti käyttäytymissosiologian kehitykseen.
Liricas Analas

**Liricas Analas** on Graubündenin kantonissa Sveitsissä perustettu hip hop -yhtye. Se aloitti levytysuransa vuonna 2004. Yhtyeen sanoitukset ovat retoromaaniksi. 

## Kokoonpano
* Pius / pddp
* Just
* Flepp
* Orange / Pumaranza
* Spoon
* DJ Gionson
* DJ Suit

## Diskografia
* 
* 

## Aiheesta muualla
* Viralliset sivut
Night of the Living Dead

**Night of the Living Dead** tarkoittaa seuraavia asioita:

* *[[Night of the Living Dead (vuoden 1968 elokuva)|Night of the Living Dead]]*, George A. Romeron ohjaama kauhuelokuva vuodelta 1968
* *[[Night of the Living Dead (vuoden 1990 elokuva)|Night of the Living Dead]]*, Tom Savinin ohjaama kauhuelokuva  vuodelta 1990.
Spekulatiivinen fiktio

**Spekulatiivinen fiktio** on kuvitteellisia maailmoja ja tapahtumia kuvaavaa kirjallisuutta. Termi on kattokäsite, joka käsittää alalajit tieteiskirjallisuus, fantasiakirjallisuus ja kauhukirjallisuus. Näiden piiristä voidaan erottaa lisäksi utopiakirjallisuus, steampunk, vaihtoehtoinen historia ja maaginen realismi. Termin käyttö yleistyi 2000-luvulla. Osa kirjailijoista on käyttänyt termiä erottamaan teoksiaan viihteellisestä tai lajityyppisidonnaisesta fantasiasta ja scifistä.

## Katso myös
* Reaalifantasia
* Uuskumma
* Uusrahvaanomainen spekulatiivinen fiktio

## Lähteet